CELEX: 32018R0074
Language: da
Date: 2018-01-17 00:00:00
Title: Kommissionens forordning (EU) 2018/74 af 17. januar 2018 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsen af phosphorsyre — phosphater — di-, tri- og polyphosphater (E 338-452) i frosne lodrette kødspyd (EØS-relevant tekst. )

18.1.2018   
            
            
               DA
            
            
               Den Europæiske Unions Tidende
            
            
               L 13/21
            
         KOMMISSIONENS FORORDNING (EU) 2018/74
   af 17. januar 2018
   om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsen af phosphorsyre — phosphater — di-, tri- og polyphosphater (E 338-452) i frosne lodrette kødspyd
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, og
   ud fra følgende betragtninger:
   
               (1)
            
            
               I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
            
         
               (2)
            
            
               Denne liste kan opdateres i overensstemmelse med den fælles procedure, jf. artikel 3, stk. 1, i Europa-Parlamentets og Rådets forordning (EF) nr. 1331/2008 (2), enten på Kommissionens initiativ eller som følge af en ansøgning.
            
         
               (3)
            
            
               Der blev den 28. august 2015 indgivet en ansøgning om godkendelse af anvendelsen af phosphorsyre, phosphater, diphosphater, triphosphater og polyphosphater (i det følgende benævnt »phosphater«) som stabilisator og fugtighedsbevarende middel i frosne lodrette kødspyd, der falder ind under fødevarekategori 08.2, »Tilberedt kød som defineret i forordning (EF) nr. 853/2004«, i del E i bilag II til forordning (EF) nr. 1333/2008. Medlemsstaterne fik efterfølgende adgang til ansøgningen i overensstemmelse med artikel 4 i forordning (EF) nr. 1331/2008.
            
         
               (4)
            
            
               Anvendelsen af phosphater er nødvendig for delvis at ekstrahere og nedbryde kødproteiner og herigennem danne en proteinfilm på lodrette kødspyd, der binder kødstykkerne sammen for at sikre ensartet frysning og stegning. Endvidere sikrer phosphaterne, at kødet forbliver saftigt under optøningen, og at de lodrette kødspyd forbliver stabile. Der er anerkendt et sådant teknologisk behov med hensyn til frosne lodrette roterende kødspyd af fåre-, lamme-, kalve- eller oksekød, der er behandlet med flydende krydring, eller af fjerkrækød, der er behandlet med eller uden flydende krydring anvendt alene eller i kombination og herudover hakket eller udformet til at blive stegt af en fødevarevirksomhedsleder. Gennemstegte kødstrimler fortæres dernæst af den endelige forbruger.
            
         
               (5)
            
            
               I henhold til artikel 3, stk. 2, i forordning (EF) nr. 1331/2008 skal Kommissionen indhente en udtalelse fra Den Europæiske Fødevaresikkerhedsautoritet (i det følgende benævnt »autoriteten«), inden den opdaterer EU-listen over fødevaretilsætningsstoffer i bilag II til forordning (EF) nr. 1333/2008, undtagen hvis den pågældende opdatering ikke kan få virkninger for menneskers sundhed.
            
         
               (6)
            
            
               Sikkerheden af phosphater er blevet evalueret af Den Videnskabelige Komité for Levnedsmidler, der har fastsat det maksimale tolerable daglige indtag til 70 mg/kg kropsvægt udtrykt som phosphor (3). Phosphater er godkendt til anvendelse som fødevaretilsætningsstoffer i en lang række forskellige fødevarer, herunder kødprodukter og visse former for tilberedt kød. Det forventes således ikke, at udvidelsen af anvendelsen til frosne lodrette kødspyd vil have nogen betydelig indvirkning på den samlede eksponering for phosphater. Med henblik på at begrænse eventuel yderligere eksponering for tilsatte phosphater bør udvidelsen af anvendelsen begrænses til kun at omfatte de frosne lodrette kødspyd, med hensyn til hvilke det teknologiske behov er konstateret.
            
         
               (7)
            
            
               Da den udvidede anvendelse af de pågældende tilsætningsstoffer udgør en opdatering af EU-listen, som ikke kan få virkninger for menneskers sundhed, er det ikke nødvendigt at anmode om en udtalelse fra autoriteten.
            
         
               (8)
            
            
               Bilag II til forordning (EF) nr. 1333/2008 bør derfor ændres.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Bilag II til forordning (EF) nr. 1333/2008 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. januar 2018.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EUT L 354 af 31.12.2008, s. 1).
   
      (3)  Reports of the Scientific Committee for Food, Twenty-fifth series, 1991, s. 13.
   
      BILAG
      I del E i bilag II til forordning (EF) nr. 1333/2008, fødevarekategori 08.2, »Tilberedt kød som defineret i forordning (EF) nr. 853/2004«, affattes rækken vedførende phosphorsyre — phosphater — di-, tri- og polyphosphater (E 338-452) således:
      
         
                      
                  
                  
                     »E 338-452
                  
                  
                     Phosphorsyre — phosphater — di-, tri- og polyphosphater
                  
                  
                     5 000 
                  
                  
                     (1) (4)
                  
                  
                     Kun til breakfast sausages: I dette produkt hakkes kødet på en sådan måde, at muskel- og fedtvæv er fuldstændig ensartet fordelt, sådan at de indeholdte fibre danner en emulsion med det indeholdte fedt, hvilket giver produktet dets karakteristiske udseende. Gråsaltet finsk juleskinke, burger meat med et grøntsags- og/eller cerealieindhold på mindst 4 %, blandet i kødet, Kasseler, Bräte, Surfleisch, toorvorst, šašlõkk, ahjupraad, Bílá klobása, Vinná klobása, Sváteční klobása, Syrová klobása og frosne lodrette roterende kødspyd af fåre-, lamme-, kalve- eller oksekød, der er behandlet med flydende krydring, eller af fjerkrækød, der er behandlet med eller uden flydende krydring anvendt alene eller i kombination og herudover hakket eller udformet til at blive stegt af en fødevarevirksomhedsleder«